open-index/open-wikipedia-markdown huggingface dataset:
แม่น้ำโออิราเซะ

**แม่น้ำโออิราเซะ** () เป็นแม่น้ำทางทิศตะวันออกของจังหวัดอาโอโมริ ประเทศญี่ปุ่น เป็นทางน้ำสายเดียวที่ไหลออกจากทะเลสาบโทวาดะ ไหลไปทางทิศตะวันออกผ่านชุมชนสำคัญ ได้แก่ โทวาดะ โรกูโนเฮะ โออิราเซะ และฮาจิโนเฮะ ก่อนออกสู่มหาสมุทรแปซิฟิก ส่วนต้นน้ำมีทิวทัศน์งดงามเป็นแหล่งท่องเที่ยวทางธรรมชาติที่สำคัญในเขตอุทยานแห่งชาติโทวาดะ-ฮาจิมันไต

## คลังภาพ

ไฟล์:MG 7982s.jpg|alt=Chōshi Falls|น้ำตกโชชิ
ไฟล์:雲井の滝 - panoramio.jpg|alt=Kumoi Falls|น้ำตกคูโมอิ
ไฟล์:奧入瀨川石窟 Rock cave at Oirase River - panoramio.jpg|alt=Rock cave at Oirase River|ถ้ำหิน
ไฟล์:奧入瀨川 Oirase Creek - panoramio (1).jpg|alt=Oirase River|แม่น้ำโออิราเซะ


## อ้างอิง

## แหล่งข้อมูลอื่น

* home page. *Japan National Tourism Organisation* (JNTO)

โออิราเซะ
หมวดหมู่:ภูมิศาสตร์จังหวัดอากิตะ
หมวดหมู่:ภูมิศาสตร์จังหวัดอาโอโมริ
คาซิยาบาด

**คาซิยาบาด** (อักษรโรมัน: Ghaziabad; ) เป็นนครในรัฐอุตตรประเทศ และเป็นนครในภูมิภาคราชธานีแห่งชาติ ศูนย์กลางการปกครองของอำเภอคาซิยาบาด และหนึ่งในเมืองใหญ่สุดของรัฐอุตตรประเทศด้วยประชากรราว 1,729,000 คน องค์การเทศบาลคาซิยาบาดแบ่งเขตการบริหารเป็นห้าเขต ได้แก่ เขตนคร, กาวีนคร (Kavi Nagar), วิชัยนคร (Vijay Nagar), โมหันนคร (Mohan Nagar) และ วสุนธร (Vasundhara) คาซิยาบาดมีการเชื่อมต่อทางรางและเป็นแหล่งเชื่อมต่อสำคัญของการขนส่งทางรางในอินเดียเหนือ 

คาซิยาบาดได้รับสมญาว่าเป็น "ประตูสู่รัฐอุตตรประเทศ" ในปี 2011 คาซิยาบาดได้รับการจัดอันดับเมืองที่เติบโตเร็วที่สุดในโลกเป็นอันดับสอง 

## อ้างอิง

หมวดหมู่:เมืองในรัฐอุตตรประเทศ
ปิมปรี-จิญจวัฑ

**ปิมปรี-จิญจวัฑ** (อักษรโรมัน: Pimpri Chinchwad) เป็นนครปริมณฑลบนขอบทางเหนือของนครปูเณ รัฐมหาราษฏระ ประเทศอินเดีย ตั้งอยู่ที่ความสูงจากระดับน้ำทะเล 590 เมตร (1,940 ฟุต) ปิมปรี-จิญจวัฑเป็นที่รู้จักจากอุตสาหกรรมรถยนต์และเทคโนโลยีสารสนเทศ

## อ้างอิง

หมวดหมู่:เมืองในรัฐมหาราษฏระ
ทำเนียบนายกรัฐมนตรีญี่ปุ่น

**ทำเนียบนายกรัฐมนตรี** () เป็นสถานที่ทำงานและบ้านพักอย่างเป็นทางการของนายกรัฐมนตรีญี่ปุ่น มักเรียกอย่างสั้นว่า "คันเต" (官邸, *kantei*)

นอกจากเป็นสำนักงานหลักและบ้านพักของนายกรัฐมนตรี ทำเนียบยังใช้สำหรับหัวหน้าเลขาธิการคณะรัฐมนตรี, สถานที่ในการจัดการประชุมของคณะรัฐมนตรี และศูนย์จัดการภาวะวิกฤตแห่งชาติในทำเนียบนายกรัฐมนตรีอีกด้วย

## ประวัติศาสตร์
### ทำเนียบหลังแรก
จากวิวัฒนาการของสภานิติบัญญัติแห่งชาติหลังการฟื้นฟูเมจิและการริเริ่มตำแหน่งนายกรัฐมนตรีญี่ปุ่นใน ค.ศ. 1885 ก่อให้เกิดความต้องการถึงทำเนียบนายกรัฐมนตรีอย่างเป็นทางการ ด้วยแรงกระตุ้นของนายกรัฐมนตรีทานากะ กิอิจิ ทำเนียบหลังแรกเสร็จสิ้นในวันที่ 18 มีนาคม ค.ศ. 1929 ก่อสร้างด้วยแบบอย่างสถาปัตยกรรม (architectural style) แบบศิลปะตกแต่ง (art deco) และสถาปัตยกรรมลัทธิสำแดงพลังอารมณ์ (expressionist architecture) ซึ่งมีชื่อเสียงตั้งแต่ยุคไทโชตอนท้ายจนถึงยุคโชวะตอนปลาย อีกทั้งยังได้รับอิทธิพลอย่างมากจากสถาปัตยกรรมของแฟรงก์ ลอยด์ ไรต์ โดยเฉพาะอย่างยิ่งการออกแบบของเขาสำหรับโรงแรมอิมพีเรียลโฮเทลโตเกียวที่สอง ทำเนียบหลังแรกออกแบบโดย มูราจิ ชิโมโมโตะ อัครมหาเสนาบดีกระทรวงพระคลังมหาสมบัติ (ปัจจุบันกระทรวงการคลัง) มีรายงานว่านายกรัฐมนตรีทานากะอุทานว่า "นี่มันเหมือนร้านกาแฟเลยว่าไหม" เมื่อเห็นทำเนียบหลังแรก

จนถึงช่วง ค.ศ. 1990 อาคาร  หลังเก่าเริ่มคับแคบและไม่มีประสิทธิภาพ จึงมีการปรับปรุงภายในใหม่ ในปัจจุบัน อดีตทำเนียบนายกรัฐมนตรีเป็นที่รู้จักกันในชื่อ "บ้านพักส่วนนายกรัฐมนตรี" (総理公邸, *Sōri Kōtei*)

### ทำเนียบหลังที่สอง
ทำเนียบห้าชั้นหลังใหม่ถูกสร้างใน ค.ศ. 2002 ถัดจากทำเนียบหลังเก่าพร้อมเนื้อที่กว้าง 2.5 เท่าจากทำเนียบหลังเดิม ทำเนียบหลังใหม่มีการติดตั้งแผงโซลาเซลล์และระบบเก็บกักน้ำฝนเพื่อลดผลกระทบทางสิ่งแวดล้อม ทำเนียบหลังใหม่เริ่มใช้เป็นครั้งแรกในเดือนเมษายน ค.ศ. 2002

## อ้างอิง

## แหล่งข้อมูลอื่น

* Prime Minister of Japan and His Cabinet
* Official YouTube Channel
* A virtual tour of the Kantei (Prime Minister's Official Residence)
* A virtual tour of the former Kantei (Prime Minister's Official Residence)

หมวดหมู่:ทำเนียบนายกรัฐมนตรี
หมวดหมู่:สิ่งก่อสร้างในโตเกียว
หมวดหมู่:รัฐบาลญี่ปุ่น
ตลาดน้ำอโยธยา

thumb|250px|ตลาดน้ำอโยธยา
**ตลาดน้ำอโยธยา** เป็นตลาดน้ำตั้งอยู่ที่ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา ตั้งอยู่ในบริเวณชุมชนอโยธยา นอกเกาะเมืองอยุธยา ที่เดียวกับปางช้างอโยธยาข้างวัดมเหยงคณ์ มีเนื้อที่ 60 ไร่ ถือเป็นตลาดน้ำที่ใหญ่ที่สุดในจังหวัดพระนครศรีอยุธยา ตลาดเปิดให้บริการอย่างเป็นทางการเมื่อวันที่ 2 พฤษภาคม พ.ศ. 2553 โดยเปิดทำการทุกวัน

ตลาดน้ำแบ่งเป็นพื้นที่ส่วนต่าง ๆ ประกอบด้วยร้านค้า 249 ร้าน เรือขายอาหาร 50 ลํา ตลาดนัดชุมชนวิถีไทยมากกว่า 40 ร้าน สินค้ากลุ่มหนึ่งตำบล หนึ่งผลิตภัณฑ์ มีการนำชื่ออำเภอทั้งหมดของจังหวัดพระนครศรีอยุธยามาตั้งเป็นอาคารสถานที่ เช่น ตลาดบางซ้ายเป็นตลาดเครื่องจักสาน ตลาดบางบาลเป็นตลาดขนมและของฝาก ตลาดบางปะหันเป็นตลาดที่ขึ้นชื่อของขนมโรตี ตลาดเสนาเป็นตลาดกุ้งสดและปลาเผา เป็นต้น มีกิจกรรมเช่นนั่งเรือชมตลาด แสดงละครอิงประวัติศาสตร์ ให้อาหารปลา ป้อนอาหารแพะและควาย เป็นต้น

## อ้างอิง

อโยธยา
หมวดหมู่:สิ่งก่อสร้างในอำเภอพระนครศรีอยุธยา
หมวดหมู่:สถานที่ท่องเที่ยวในจังหวัดพระนครศรีอยุธยา
มิรชา อิสมายิล

**เซอร์ มิรชา มุฮัมมัด อิสมายิล อามีนูลมูลก์** (อักษรโรมัน: Sir Mirza Muhammad Ismail Amin-ul-Mulq, KCIE, OBE; 24 ตุลาคม 1883 – 5 มกราคม 1959) เป็นรัฐบุรุษชาวอินเดียผู้ดำรงตำแหน่งดีวาน (นายกรัฐมนตรี) แห่งราชอาณาจักรไมสูรุ, รัฐมหาราชาชัยปุระ และ รัฐมหาราชาไฮเดอราบาด

ดีวานแห่งตราวานกอร์ ซี.พี. รามสวามี อิเยร์เรียกขานอิสมายิลว่าเป็น "หนึ่งในบุคคลที่ฉลาดที่สุดในอินเดีย" และมิตรสหายคนสำคัญ ซี.วี. รามัน ระบุว่า "ความเข้าถึงตัวได้ง่ายและเสน่ห์ส่วนตัวเซอร์มิรชาควบคู่มากับความรู้เชิงลีกของเขาและสัมผัสแห่งมนุษย์และวัฒนธรรมที่ปราดเปรื่องของเขา ทำให้เขาเป็นผู้ปกครองที่ยิ่งใหญ่และประสบความสำเร็จมากเหลือเกิน"

## อ้างอิง

หมวดหมู่:บุคคลจากไฮเดอราบาด
หมวดหมู่:นักการเมืองอินเดีย
หมวดหมู่:ชาวอินเดียที่นับถือศาสนาอิสลาม
วัดอินทาราม (จังหวัดฉะเชิงเทรา)

**วัดอินทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองตีนนก อำเภอบ้านโพธิ์ จังหวัดฉะเชิงเทรา โดยมีเจ้าอาวาสรูปปัจจุบันคือ พระครูอินทพัฒนประสุต (สำเริง)

วัดอินทาราม หรือที่ประชาชนนิยมเรียกว่า **วัดทด** เริ่มสร้างเมื่อ พ.ศ. 2408 ซึ่งมีนายสิน นาเทศ ชาวตำบลหนองตีนนก อำเภอบ้านโพธิ์ เป็นผู้มอบที่ดินเพื่อสร้างวัด จำนวน 8 ไร่ 2 งาน และได้รับอนุญาตให้สร้างวัดเมื่อ พ.ศ. 2439 เนื้อที่ที่ได้รับพระราชทานวิสุงคามสีมา กว้าง 40 เมตร ยาว 80 เมตร  ได้รับพระราชทานวิสุงคามสีมาครั้งหลังเมื่อวันที่ 31 กรกฎาคม พ.ศ. 2546

ภายในวัดได้ให้ราชการตั้งโรงเรียนในที่ดินของวัด ก่อตั้งเมื่อ พ.ศ. 2464 โดยอาศัยศาลาการเปรียญของวัดเป็นที่เรียน

## อ้างอิง

อินทาราม
คาเกงาวะ

**คาเกงาวะ** () เป็นนครในจังหวัดชิซูโอกะ มีขนาดพื้นที่ 265.69 ตารางกิโลเมตร และมีจำนวนประชากร 117,925 คน ในปี 2019

## ลักษณะภูมิศาสตร์
คาเกงาวะตั้งอยู่บนที่ราบชายฝั่งทางทิศตะวันตกเฉียงใต้ของจังหวัดชิซูโอกะ ติดกับมหาสมุทรแปซิฟิกทางทิศใต้ มีลักษณะแนวยาว วัดระยะทางจากทิศเหนือถึงทิศใต้ได้ 30 กิโลเมตร และทิศตะวันออกถึงทิศตะวันออกได้ 16 กิโลเมตร มีอาณาเขตติดกับชุมชนโดยรอบ ได้แก่ ฟูกูโรอิ ชิมาดะ โมริ คิกูงาวะ และโอมาเอซากิ

## อ้างอิง


## แหล่งข้อมูลอื่น

*  
* 

หมวดหมู่:นครในจังหวัดชิซูโอกะ
วัดกองก๋อย

**วัดกองก๋อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองก๋อย อำเภอสบเมย จังหวัดแม่ฮ่องสอน ปัจจุบันมีพระอธิการชยุธ ชวนปญฺโญ เจ้าอาวาส

วัดกองก๋อยสร้างเมื่อ พ.ศ. 2409 โดยท้าวอ้าย ปิ่นญาติ ได้ชักชวนญาติพี่น้องและคนในหมู่บ้านกองก๋อยช่วยกันสร้างวัดขึ้นมา มีกุฏิไม้เล็ก ๆ ห้องสุขา ศาลาไม้ และกำหนดเขต ทำแนวรั้ววัด คิดพื้นที่ประมาณ 5 ไร่ 2 งาน ชื่อ "กองก่อย" คงเพี้ยนมาจากคำว่า "กองกลอย" เนื่องจากพื้นที่นี้ตั้งแต่อดีตถึงปัจจุบัน ชาวบ้านได้ ขุดหาหัวกลอย ออกมาขายให้พ่อค้า จะต้องทำมาขายที่หมู่บ้านกองก๋อยแห่งนี้ ภายหลังชื่อหมู่บ้านเพี้ยนมาเป็นบ้านกองก๋อย เมื่อสร้างวัดก็ตั้งชื่อวัดตามชื่อหมู่บ้าน

ภายในวัดกองก๋อยมีต้นโพธิ์ที่ใหญ่ที่สุดในจังหวัดแม่ฮ่องสอนขนาด 9 คนโอบ (ลำต้นเดียว) ความสูงประมาณ 30 เมตร แผ่กิ่งก้านสาขาร่มรื่น สวยงามมาก คาดว่ามีอายุประมาณ 600–700 ปี มีเจดีย์บรรจุพระบรมสารีริกธาตุ เป็นเจดีย์สร้างใหม่ กว้าง 9 เมตร ยาว 9 เมตร สูง 32 เมตร (ทรงสุโขทัย) เริ่มสร้างเมื่อ พ.ศ. 2553 มีประเพณีปี๋ใหม่เมือง (สงกรานต์) โดยคณะศรัทธาไปหาตัดต้นไม้ในป่า ที่มีง่าม นำมาค้ำต้นโพธิ์ภายในวัด

## อ้างอิง

กองก๋อย
เกาะพนัก

**เกาะพนัก** เป็นเกาะในความดูแลของอุทยานแห่งชาติอ่าวพังงา ตั้งอยู่ในตำบลคลองเคียน อำเภอตะกั่วทุ่ง จังหวัดพังงา

เกาะพนักเป็นเกาะขนาดใหญ่ มีถ้ำลอดซึ่งเป็นถ้ำทะเลที่เกิดจากแรงกัดเซาะของคลื่นจนทะลุเป็นโพรงเข้าไปเป็นถ้ำ ภายในมีหินงอก หินย้อย มีแอ่งน้ำตกขนาดเล็กเป็นชั้น ๆ ลดหลั่นกันอยู่ในถ้ำ บางถ้ำมีความสูงกว่าระดับน้ำ จึงต้องใช้วิธีปีนขึ้นไป แต่บางแห่งต้องใช้เรือแคนูพายเข้าไปเท่านั้น ภายในเกาะมีถ้ำหลายถ้ำได้แก่ *ถ้ำค้างคาว* หรือ *ถ้ำแบท* เข้าได้เฉพาะช่วงน้ำลง มีระยะทางประมาณ 100 เมตร และมีแสงส่องถึง *ถ้ำโกงกาง* สามารถเดินเข้าไปได้เมื่อน้ำลงต่ำสุดเท่านั้น พื้นของถ้ำเป็นเลนปนทรายแข็ง ความยาวถ้ำประมาณ 100 เมตร ด้านในมืด ถ้ำไอศกรีม ถ้ำนาค ถ้ำแก้ว ถ้ำปีน และถ้ำที่มีลักษณะเป็นทะเลอยู่ภายใน 

## อ้างอิง

## แหล่งข้อมูลอื่น

พนัก
พนัก
หมวดหมู่:อุทยานแห่งชาติอ่าวพังงา
หมวดหมู่:อำเภอตะกั่วทุ่ง
เกาะแก้วใหญ่

**เกาะแก้วใหญ่** หรือ **เกาะแก้วพิสดาร** เป็นเกาะในตำบลราไวย์ อำเภอเมืองภูเก็ต จังหวัดภูเก็ต หากมองจากบริเวณปลายแหลมพรหมเทพจะเห็นเกาะเป็นรูปหัวใจ ห่างจากฝั่งหาดราไวย์ 3 กิโลเมตร นั่งเรือจากหาดราไวย์ใช้เวลาประมาณ 15 นาที

เกาะมีชาวบ้านอาศัยอยู่จำนวนหนึ่งและมีชายหาดเล็ก ๆ อยู่ด้านหน้าเกาะ มีรอยพระพุทธบาทรอยที่ 5 จำนวน 2 รอย มีพระพุทธรูปองค์ใหญ่ด้านหน้าของเกาะ ริมทะเลซึ่งกำหนดให้เป็นเขตอภัยทาน มีสัตว์ทะเลชนิดต่าง ๆ อาศัยอยู่สมบูรณ์ ไม่ว่าจะเป็นหอยน้ำพริก ปูตาก นอกจากนั้นยังเป็นที่ตั้งของสำนักสงฆ์เกาะแก้วพิสดารตั้งโดยหลวงพ่อเสือ

## อ้างอิง

## แหล่งข้อมูลอื่น

แก้วใหญ่
แก้วใหญ่
อิรูมะ

**อิรูมะ** () เป็นนครในจังหวัดไซตามะ ประเทศญี่ปุ่น มีขนาดพื้นที่ 44.69 ตารางกิโลเมตร ประชากร 147,166 ใน ค.ศ. 2021

## อ้างอิง


## แหล่งข้อมูลอื่น

* เว็บไซต์ทางการ 

หมวดหมู่:นครในจังหวัดไซตามะ
โรงพยาบาลเบรมาร์

**โรงพยาบาลเบรมาร์** () เป็นโรงพยาบาลเอกชนที่ใหญ่ที่สุดแห่งหนึ่งของประเทศนิวซีแลนด์ ซึ่งมีเจ้าของโดยกองทุนการกุศลเบรมาร์ ที่ตั้งอยู่ในฮามิลตัน ประเทศนิวซีแลนด์ โดยมีสถานประกอบการที่แยกจากกันและไม่เกี่ยวข้องกันคือโรงพยาบาลเบรมาร์ในเนลสัน ประเทศนิวซีแลนด์ ซึ่งให้บริการดูแลจิตเวชระยะยาวสำหรับเด็ก

โรงพยาบาลแห่งนี้ได้รับการก่อตั้งขึ้นใน ค.ศ. 1926 และย้ายจากถนนเลกใน ค.ศ. 2009

โรงพยาบาลตั้งอยู่บนถนนเฮาโป เมลวิลล์ ประเทศนิวซีแลนด์ โดยดำเนินการผ่าตัดและทางการแพทย์ 10,000 ครั้งต่อปี กระทั่งเริ่มให้บริการตรวจคัดกรองมะเร็งลำไส้ใน ค.ศ. 2014 ครั้นใน ค.ศ. 2015 ได้มีเตียง 85 เตียง, ห้องบรรยายแปดห้อง และหน่วยส่องกล้องสองยูนิต ตลอดจนเป็นโรงพยาบาลเอกชนแห่งแรกในประเทศนิวซีแลนด์ที่ให้บริการการตรวจระบบทางเดินอาหารโดยการส่องกล้องที่ติดอัลตราซาวด์ และเป็นโรงพยาบาลแห่งแรกในออสตราเลเซียที่ติดตั้งเครื่องมือสร้างภาพความละเอียดสูงพิเศษในห้องผ่าตัด ซึ่งช่วยให้สามารถขยายขอบเขตของการผ่าตัดช่องท้องด้วยวิธีผ่านกล้อง

โรงพยาบาลนี้ได้รับการกล่าวว่าค่าธรรมเนียมที่เรียกเก็บ "มีความสมเหตุสมผลมาก และมีเหลือที่เราทำจะกลับไปที่โรงพยาบาล หรือกิจกรรมการกุศลที่เราทำ เช่น การจัดหาการผ่าตัดฟรี รวมถึงสนับสนุนแพทย์และพยาบาลกับการศึกษาต่อเนื่อง"

แผนระยะยาวที่เสนอโดยสภานครฮามิลตันจะเกี่ยวข้องกับการเพิ่มเรตอีก 355,400 ดอลลาร์ ประกอบกับการเปลี่ยนผ่านจากระบบการประเมินมูลค่าที่ดินไปเป็นระบบการประเมินมูลค่าทุน ซึ่งพอล เบนเนต ผู้บริหารระดับสูงกล่าวว่าจะก่อให้เกิดปัญหาอย่างมาก ซึ่งอัตราบิลรายปีของโรงพยาบาลอยู่ที่ 52,550 ดอลลาร์ใน ค.ศ. 2014–2015

โรงพยาบาลนี้เริ่มแผนขยายมูลค่า 20 ล้านดอลลาร์ใน ค.ศ. 2015 โดยได้รับแรงหนุนจากความต้องการศัลยศาสตร์ออร์โทพีดิกส์จากประชากรสูงอายุ

## สิ่งอำนวยความสะดวก
โรงพยาบาลมีเตียงให้บริการ 85 เตียงในโรงพยาบาลทั้งสองแห่ง

## อ้างอิง

เบรมาร์
ไอคอนสยาม ฮอลล์

**ไอคอนสยาม ฮอลล์** () เป็นศูนย์ประชุมและโรงมหรสพอเนกประสงค์ในโครงการไอคอนสยาม ตั้งอยู่ที่ชั้น 7 ของอาคารศูนย์การค้า บริหารงานโดยเครือสยามพิวรรธน์ และเดิมร่วมทุนกับทรู คอร์ปอเรชั่น ประกอบด้วยโถงประชุมขนาดใหญ่และห้องประชุมขนาดย่อย โดยเคยเป็นสถานที่จัดงานสำคัญต่าง ๆ เช่น การประกวด/แข่งขัน, งานแสดงสินค้า และงานที่จัดโดยภาครัฐ เป็นต้น

## ประวัติ
ไอคอนสยาม ฮอลล์ (ชื่อเดิม: ทรู ไอคอน ฮอลล์, ทรู ไอคอนสยาม ฮอลล์) เป็นศูนย์ประชุมหลักภายในศูนย์การค้าไอคอนสยาม บริหารงานโดย บริษัท สยามอัลไลแอนซ์ แมเนจเม้นท์ จำกัด ในเครือสยามพิวรรธน์ ซึ่งเป็นผู้บริหารรายเดียวกันกับพารากอน ฮอลล์ ในโครงการสยามพารากอน โดยร่วมลงทุนกับทรู คอร์ปอเรชั่น 

ไอคอนสยาม ฮอลล์ เป็นหนึ่งในองค์ประกอบสำคัญของไอคอนสยาม ใช้งบประมาณก่อสร้าง 2,000 ล้านบาท มีพิธีเปิดเมื่อวันที่ 8 พฤศจิกายน พ.ศ. 2562 พร้อมกับการฉลองครบรอบ 1 ปี ของไอคอนสยาม

## องค์ประกอบ
ไอคอนสยาม ฮอลล์ มีพื้นที่รวม 12,000 ตารางเมตร ประกอบด้วยพื้นที่สำคัญ ได้แก่ **โถงประชุมหลัก** จำนวน 2 โถงเชื่อมต่อกัน พื้นที่ 2,775 ตารางเมตร โดยมีที่นั่งส่วนหนึ่งเป็นแบบพับเก็บได้ และเพดานติดตั้งหลอดไฟแอลอีดี, **ห้องประชุมย่อย** จำนวน 14 ห้อง และ **สุราลัยฮอลล์** โถงประชุมรอง พื้นที่ 1,200 ตารางเมตร โดยสามารถเชื่อมต่อไปยังนภาลัยเทอร์เรซ, พิมานเทอร์เรซ และเดอะ พินนาเคิล ที่อยู่ใกล้เคียงได้อีกด้วย

## การใช้งาน
ไอคอนสยาม ฮอลล์ เคยเป็นสถานที่ในการจัดกิจกรรมต่าง ๆ เช่น มิสยูนิเวิร์สไทยแลนด์ ในปี 2563 และ 2565, การแข่งขัน พียูบีจี เนชันส์ คัพ 2022, เดอะเฟซเมนไทยแลนด์ ซีซัน 3,  พิธีประสาทปริญญาบัตรของวิทยาลัยเทคโนโลยีสยาม และมหาวิทยาลัยสยาม, งานวันสตรีไทย ประจำปี 2565, เทคซอส โกลบอล ซัมมิท 2022, การแสดง "หมู่ 2" โดยอุดม แต้พานิช, งานซีเนเอเชีย 2022, ดิสนีย์ อิน คอนเสิร์ต อะ เมจิคัล เซเลเบรชัน 2022, เบบี้เมทัล เวิลด์ ทัวร์ 2023, โทตี้มิวสิกอวอร์ดส์ 2023, 2024, 2025 และคมชัดลึก อวอร์ด ครั้งที่ 20 และ ครั้งที่ 21 เป็นต้น

## ระเบียงภาพ

ไฟล์:TIH-TRUE ICON HALL.jpg|สุราลัยฮอลล์
ไฟล์:TRUE ICON HALL-Retractable Seating.jpg|ที่นั่งภายในโถงประชุมหลัก
ไฟล์:TRUE ICON HALL- HALL1-2.jpg|จุดแบ่งระหว่างโถงประชุมหลัก 1 และ 2

## อ้างอิง

## แหล่งข้อมูลอื่น
* 

หมวดหมู่:ศูนย์ประชุมและศูนย์แสดงสินค้าในประเทศไทย

หมวดหมู่:สถานที่จัดงานที่ก่อตั้งในปี พ.ศ. 2562
หมวดหมู่:ก่อตั้งในกรุงเทพมหานครในปี พ.ศ. 2562
หมวดหมู่:สิ่งก่อสร้างในเขตคลองสาน
วัดราษฎร์ศรัทธาธรรม (จังหวัดพระนครศรีอยุธยา)

**วัดราษฎร์ศรัทธาธรรม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไม้ตรา อำเภอบางไทร จังหวัดพระนครศรีอยุธยา ที่ดินตั้งวัดเนื้อที่  16  ไร่  3 งาน  พื้นที่ตั้งวัดเป็นที่ราบลุ่มอยู่ริมลำคลองถูกน้ำท่วมทุกปี

วัดราษฎร์ศรัทธาธรรมสร้างขึ้นประมาณ  พ.ศ. 2440  ชาวบ้านเรียก **วัดคลองเก่า** โดยมีพระอุปัชฌาย์เล็ก ฐิตสีโล ร่วมกับชาวบ้านสร้างวัดนี้  ต่อมาท่านได้สร้างวัดสง่างามและวัดกกแก้วบูรพา เสร็จแล้วกลับมาถึงมรณภาพที่วัดนี้ วัดได้รับพระราชทานวิสุงคามสีมาวันที่ 16 มกราคม  พ.ศ. 2518 เขตวิสุงคามสีมา กว้าง 40  เมตร ยาว 60 เมตร ทางวัดได้เปิดสอนพระปริยัติธรรม พ.ศ. 2482  มีโรงเรียนประถมศึกษาของทางราชการตั้งอยู่ในที่ดินวัดด้วย

อาคารเสนาสนะที่สำคัญ ได้แก่อุโบสถ กว้าง 6 เมตร ยาว 18 เมตร  สร้างเมื่อ พ.ศ. 2519  โครงสร้างคอนกรีตเสริมเหล็ก  ศาลาการเปรียญกว้าง  15  เมตร  ยาว  23  เมตร  สร้างเมื่อ  พ.ศ. 2440  หอสวดมนต์กว้าง  9  เมตร  ยาว  14  เมตร สร้างเมื่อ พ.ศ.  2447  กุฏิสงฆ์จำนวน  9  หลัง  เป็นอาคารไม้  ปูชนียวัตถุที่สำคัญ ได้แก่ พระประธานในอุโบสถ  ขนาดพระเพลากว้าง  2  ศอก  9  นิ้ว  พร้อมด้วยพระอัครสาวก พระพุทธรูปทรงเครื่องลายดอกพิกุล ศิลปะรัตนโกสินทร์ตอนต้น อายุกว่า 200 ปี และรอยพระพุทธบาทจำลอง ด้านพระเกจิชื่อดังคือหลวงปู่พล ถาวโร มีชื่อเสียงในด้านวิชาการสักยันต์ และ ปลุกเสกเครื่องราง

## อ้างอิง

ราษฎร์ศรัทธาธรรม
ทำเนียบประธานาธิบดี

250px|thumb|ทำเนียบประธานาธิบดีเวียดนาม กรุงฮานอย

**ทำเนียบประธานาธิบดี** ( หรือ Presidential residence) เป็นอาคารที่พักประจำตำแหน่งของประธานาธิบดีในบางประเทศ ทำเนียบประธานาธิบดีบางแห่งเคยเป็นพระราชวังของระบอบกษัตริย์ที่ล่มสลาย และแปรสภาพมาสู่ระบอบสาธารณรัฐ ทำเนียบประธานาธิบดีบางแห่งเป็นอดีตที่พำนักของข้าหลวงว่าราชการอาณานิคมหรือข้าหลวงว่าราชการส่วนภูมิภาค ซึ่งแปรสภาพมาเป็นรัฐเอกราช

## อ้างอิง


หมวดหมู่:อาคารรัฐบาล
หมวดหมู่:ประธานาธิบดี
สะพานเจริญราษฎร์ 32

**สะพานเจริญราษฎร์ 32**  ตั้งอยู่บนถนนกรุงเกษมข้ามคลองมหานาค และขนานกับคลองผดุงกรุงเกษมด้วยส่วนหนึ่ง อยู่ในท้องที่เขตป้อมปราบศัตรูพ่าย กรุงเทพมหานคร

## ประวัติ
สะพานเจริญราษฎร์ 32 เป็นสะพานที่สร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2455 (ร.ศ. 131) เป็นสะพานที่ 2 ในบรรดาสะพานชุดเจริญ บริเวณที่สร้างสะพานเจริญราษฎร์นี้เคยเป็นที่ตั้งของสะพาน 100 ปี ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเนื่องในพระราชพิธีสมโภชพระนครครบ 100 ปี 

ต่อมาสะพานนี้ชำรุด พระบาทสมเด็จพระมงกุฎเกล้าเจ้าอยู่หัวจึงโปรดให้สร้างสะพานใหม่ขึ้นแทน โดยทรงพระกรุณาโปรดเกล้าฯ พระราชทานพระราชทรัพย์ประจำพระชนมวารประจำปี 2454 ให้กรมสุขาธิบาลสร้างเป็นอนุสรณ์ในการเฉลิมพระชนมพรรษาและเพื่อประโยชน์แก่สาธารณชน และพระราชทานนามว่า *สะพานเจริญราษฎร์ 32* เนื่องจากทรงพระกรุณาโปรดเกล้าฯ ให้สร้างในคราวเฉลิมพระชนมพรรษา 32 พรรษา พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินทรงประกอบพิธีเปิด เมื่อวันที่ 31 ธันวาคม พ.ศ. 2455

## สถาปัตยกรรม
thumb|เสาสะพานปูนปั้นรูปนาค 5 เศียรตั้งอยู่บนแท่นปูนสี่เหลี่ยม
สะพานสร้างด้วยคอนกรีตเสริมเหล็ก ขนาดกว้าง 10.73 เมตร ยาว 30 เมตร สูงจากระดับน้ำธรรมดาถึงท้องสะพาน 2 เมตร ที่มุมสะพานทั้ง 4 ด้านเป็นเสาสะพานปูนปั้นรูปนาค 5 เศียรตั้งอยู่บนแท่นปูนสี่เหลี่ยม เป็นศิลปะไทยแบบประยุกต์ ที่ฐานแท่นสี่เหลี่ยมที่รองรับนาคนั้นตกแต่งด้วยการทำปูนปั้นเป็นรูปใบไม้ มีแผ่นโลหะอักษรพระบรมนามาธิไธยย่อ ว.ป.ร. อยู่กลางรัศมี ประดับอยู่กลางพังพานของเศียรนาค 

ลูกกรงราวสะพานเป็นปูนภายในมีแกนเหล็ก โดยมีการตกแต่งลูกกรงราวสะพานด้วยปูนปั้นลักษณะคล้ายกลีบบัวที่ส่วนล่างของลูกกรงดังกล่าว แท่นป้ายชื่อสะพานอยู่กึ่งกลางของราวสะพานทั้ง 2 ฟาก โดยตรงกลางป้ายเขียนว่า *สะพานเจริญราษฎร์ 32 ร.ศ. 131* และเหนือชื่อนั้นมีการตกแต่งด้วยปูนปั้นรูปกาบหอยอยู่ตรงกลาง ส่วนอีก 2 ข้างเป็นปูนปั้นรูปดอกไม้ซึ่งประดับอยู่ที่ส่วนปลายของแนวคิ้วปูนที่ทำเป็นเส้นโค้งเหนือป้ายขื่อ และที่ด้านข้างของป้ายชื่อสะพานทั้ง 2 ด้านมีปูนปั้นเป็นรูปต้นไม้ลักษณะใบคล้ายต้นบอน

## อ้างอิง

เจริญราษฎร์ 32

เจริญราษฎร์ 32
หมวดหมู่:ก่อตั้งในมณฑลกรุงเทพในปี พ.ศ. 2455
หมวดหมู่:โบราณสถานในเขตป้อมปราบศัตรูพ่าย
ทะเลสาบฮามานะ

**ทะเลสาบฮามานะ** () เป็นทะเลสาบน้ำกร่อยในจังหวัดชิซูโอกะ เชื่อมต่อกับมหาสมุทรแปซิฟิกทางช่องแคบ เป็นทะเลสาบที่มีขนาดพื้นที่ใหญ่อันดับที่สิบของญี่ปุ่น อาณาเขตติดต่อกับชุมชนใกล้เคียง คือ ฮามามัตสึ และโคไซ

ทะเลสาบมีพื้นที่ 65.0 ตารางกิโลเมตร สามารถเก็บน้ำได้ปริมาตร 0.35 ลูกบาศก์กิโลเมตร มีเส้นรอบวง 114 กม. มีความลึกสุด 16.6 เมตร พื้นผิวเท่ากับระดับน้ำทะเล ต่อมาทะเลสาบได้รับการพัฒนาให้เป็นพื้นที่รีสอร์ท โดยมีกิจกรรมพายเรือเป็นหลัก

## ด้านเศรษฐกิจ
ทะเลสาบฮามานะเป็นแหล่งการค้าปลาไหลญี่ปุ่น โนริ หอยนางรม และตะพาบไต้หวัน ชาวประมงในพื้นที่รับซื้อปลากะพง ปลาเห็ดโคน ปลาลิ้นหมาตาข้างขวา และอื่น ๆ  

## แหล่งข้อมูลอื่น
* 
* &nbsp; (*Hamanako*), กระทรวงที่ดิน โครงสร้างพื้นฐาน การขนส่ง และการท่องเที่ยว
* &nbsp; (*Hamanako Cycling Road*), Ministry of Land, Infrastructure and Transport (Japan)

ฮามานะ
ฮามานะ
ซอวอก

**ซอวอก** () ย่อมาจาก ***ซอเซมอเนเอเทลอ-ออตแวแอมนีแยเทเคชแวร์*** (; ) เป็นตำรวจลับและหน่วยสืบราชการลับของอิหร่านในสมัยราชวงศ์ปาห์ลาวี

พระเจ้าชาห์ โมฮัมหมัด เรซา ปาห์ลาวี ทรงตั้งตำรวจลับซอวอกด้วยความช่วยเหลือจากซีไอเอและมอสซาด โดยทำหน้าที่คล้ายตำรวจเกสตาโพของเยอรมนีสมัยนาซี คอยแทรกซึมในวงการต่าง ๆ เพื่อจับกุมฝ่ายตรงข้ามของพระองค์ โดยเฉพาะในกลุ่มนักเรียนนักศึกษา อาจารย์ นักการเมือง และนักหนังสือพิมพ์ ซอวอกขึ้นชื่อในการจับกุมและการทรมานอย่างทารุณ เป็นที่หวาดกลัวของประชาชน แต่ก็ไม่อาจปิดกั้นการเดินขบวนประท้วงที่เกิดในเวลาต่อมาได้

ต่อมาชอพูร์ แบฆทียอร์ นายกรัฐมนตรีคนสุดท้ายของราชอาณาจักรอิหร่านได้สั่งยุบซอวอกลงในช่วงการปฏิวัติอิหร่าน

ในช่วงเวลาหนึ่ง ซอวอกมีสายลับและเจ้าหน้าที่มากถึงประมาณ 5,000 คน โกลอมเรซอ แอฟแฆมี นักวิชาการ ได้ประมาณจำนวนเจ้าหน้าที่ซอวอกไว้ที่ 4,000 ถึง 6,000 คน อย่างไรก็ดี นิตยสาร *[[ไทม์]]* ฉบับวันที่ 19 กุมภาพันธ์ พ.ศ. 2522 ก็ระบุว่าองค์การนี้มีสมาชิก 5,000 คนเช่นกัน

## อ้างอิง

หมวดหมู่:ตำรวจลับ
หมวดหมู่:ราชวงศ์ปาห์ลาวี
หมวดหมู่:อดีตหน่วยสืบราชการลับ
หมวดหมู่:การปฏิวัติอิหร่าน
ภาษาโซ่

**ภาษาโซ่** อาจหมายถึง:
* **[[ภาษาโซ่ (ทะวืง)]]** ภาษาในตระกูลออสโตรเอเชียติก กลุ่มมอญ-เขมร กลุ่มย่อยเวียตติก
* **[[ภาษาโส้]]** ภาษาในตระกูลออสโตรเอเชียติก กลุ่มมอญ-เขมร กลุ่มย่อยกะตู
เจ้าจอมถนอม ในรัชกาลที่ 5 (บรรจงเจริญ)

**เจ้าจอมถนอม** เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาของ นายสงวน บรรจงเจริญ และได้เข้าถวายตัวต่อรัชกาลที่ 5

ภายหลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมถนอมจึงได้ย้ายออกมาพำนักอยู่นอกพระราชวังดุสิต และถึงแก่อนิจกรรมเมื่อ 3 กรกฎาคม พ.ศ. 2505
## เครื่องราชอิสริยาภรณ์

* พ.ศ. 2452 – เข็มพระชนมายุสมมงคล ชั้นที่ 3 (เงิน)

## อ้างอิง

หมวดหมู่:เจ้าจอม
หมวดหมู่:พระภรรยาในรัชกาลที่ 5
หมวดหมู่:บุคคลจากจังหวัดเพชรบุรี
โดราเอมอนเดอะมูฟวี่: ฟากฟ้าแห่งยูโทเปียของโนบิตะ

***โดราเอมอนเดอะมูฟวี่: ฟากฟ้าแห่งยูโทเปียของโนบิตะ*** ( ) เป็นโดราเอมอนฉบับภาพยนตร์ ลำดับที่ 42 และเป็นภาพยนตร์โดราเอมอนลำดับที่ 17 ของโดราเอมอนฉบับภาพยนตร์ ปี 2005 ภาพยนตร์ได้ประกาศเปิดตัวอย่างเป็นทางการ เมื่อวันที่ 6 กรกฎาคม พ.ศ. 2565 ผ่านทางเว็บไซต์  โดยมีกำหนดฉายภาพยนตร์ในประเทศญี่ปุ่น 3 มีนาคม พ.ศ. 2566 และเมื่อวันที่ 30 พฤษภาคม พ.ศ. 2566 ทางเมเจอร์ ซีนีเพล็กซ์ได้ประกาศวันฉายภาพยนตร์ในประเทศไทยอย่างเป็นทางการ โดยภาพยนตร์มีกำหนดฉายในประเทศไทยวันที่ 5 ตุลาคม พ.ศ. 2566

เดิมทีภาพยนตร์ชุดนี้เคยมีกำหนดการออกฉายในปี พ.ศ. 2565 แต่สืบเนื่องจากการระบาดทั่วของโควิด-19 ในประเทศญี่ปุ่นและอีกหลายประเทศทั่วโลกยังคงรุนแรงอย่างต่อเนื่องเมื่อปี พ.ศ. 2564 ส่งผลทำให้ทาง Toho ได้เลื่อนการฉาย โดราเอมอน ตอน สงครามอวกาศจิ๋วของโนบิตะ 2021 ออกไป จากเดิมที่จะฉายปี พ.ศ. 2564 ได้เลื่อนมาฉายปี พ.ศ. 2565 แทน จึงเป็นสาเหตุหลักที่ทำให้ภาพยนตร์ชุดนี้ต้องออกฉายในปี พ.ศ. 2566 แทน โดยที่ปี พ.ศ. 2564 จะเป็นปีที่ไม่มีโดราเอมอนฉบับภาพยนตร์ออกฉาย นับตั้งแต่ปี พ.ศ. 2548 

## นักแสดง

## ทีมงาน
* ต้นฉบับ โดย ฟูจิโกะ เอฟ. ฟูจิโอะ
* ผู้กำกับ - ทาคุมิ โดยามะ
* บทภาพยนตร์ - เรียวตะ โคซาวะ

## เพลงประกอบภาพยนตร์
* **เพลงปิด:** **Paradise** ** (สรวงสวรรค์) ** ขับร้องโดยนิจยู
* **คำร้อง** - อาคิระ・บังชาน（3RACHA from สเตรย์คิดส์）・ชางบิน（3RACHA from สเตรย์คิดส์）・ฮัน（3RACHA from สเตรย์คิดส์）
* **ทำนอง** - บังชาน（3RACHA from สเตรย์คิดส์）・ชางบิน（3RACHA from สเตรย์คิดส์）・ฮัน（3RACHA from สเตรย์คิดส์）・เวอร์ซา เชว
* **เรียบเรียง** - เวอชา เชว・บังชาน（3RACHA from สเตรย์คิดส์）

## อ้างอิง

## แหล่งข้อมูลอื่น
*  (ญี่ปุ่น)

หมวดหมู่:โดราเอมอนฉบับภาพยนตร์
หมวดหมู่:ภาพยนตร์ญี่ปุ่นที่ออกฉายในปี พ.ศ. 2566
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:ภาพยนตร์การบิน
สะพานวรเสรษฐ

**สะพานวรเสรษฐ** เป็นสะพานข้ามคูวัดเบญจมบพิตร คูเดียวกับสะพานพระรูป สะพานถ้วย และสะพานงา แต่ไม่ได้อยู่ในสะพานชุดเดียวกัน สะพานนี้อยู่นอกรั้ววัดบนถนนนครปฐมที่มาจากหน้าทำเนียบรัฐบาล สิ้นสุดที่หน้าวัดเบญจมบพิตรดุสิตวนารามราชวรวิหาร ข้ามคูวัดตอนที่จะบรรจบกับคลองเปรมประชากร ตั้งอยู่ในท้องที่แขวงดุสิต เขตดุสิต กรุงเทพมหานคร

## ประวัติ
สะพานวรเสรษฐสร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2444 โดยพระอัยยิกาเธอกรมหลวงวรเสรษฐสุดาทรงบริจาคราชทรัพย์และให้สร้างตามแบบของกรมโยธาธิการ เป็นสะพานหนึ่งในจำนวน 5 สะพานในบริเวณวัดเบญจมบพิตร ได้แก่ สะพานถ้วย สะพานงา และสะพานพระรูป (อยู่ในวัดเบญจมบพิตร) สะพานโสภาคย์ และสะพานวรเสรษฐ (อยู่ด้านหน้านอกวัดเบญจมบพิตร)

กรมศิลปากรประกาศขึ้นเป็นโบราณสถานเมื่อวันที่ 18 มีนาคม พ.ศ. 2518 แต่มิได้กำหนดเขตที่ดิน

## สถาปัตยกรรม
สะพานวรเสรษฐเป็นสะพานคอนกรีตประกอบด้วยเสาด้านละ 4 ต้น ลักษณะเสาเป็นรูปสี่เหลี่ยมปลายหัวเสาตัดตรง ระหว่างเสาคู่กลางประดับด้วยเหล็กหล่อเป็นลวดลายพันธ์ุพฤกษาแบบตะวันตก ขนาดของตัวสะพาน ประมาณ 5.50x9.30 เมตร ที่ราวสะพานด้านทิศตะวันตกมีแผ่นป้าย *สพานวรเสรษฐ* ติดอยู่ 

ราวสะพานฝั่งตะวันตกยังอยู่ในสภาพสมบูรณ์ มีร่องรอยการซ่อมบริเวณหัวเสาของสะพานเป็นบางส่วน ตัวสะพานด้านตะวันออกซึ่งประกอบด้วยเสาคอนกรีตและลวดลายเหล็กหล่อ โดยเสาคอนกรีตต้นด้านเหนือ (ที่ขนาบเหล็กหล่อ) บริเวณหัวเสาชำรุดเหลือเพียงครึ่งเดียวแต่ยังคงปรากฎร่องรอยของรูสำหรับเสียบเดือยของเหล็กหล่ออยู่ สำหรับตัวสะพานส่วนที่ต่อจากเสาต้นดังกล่าวทรุดตัวไปทางตะวันออก (ด้านคลองแยก) เกิดเป็นรอยแยกขาดจากตัวเสาบริเวณผนังดีรอยร้าว ส่วนเสาสะพานต้นด้านใต้สภาพหัวเสาหลุดและตกลงไปในคลอง (ยังเห็นอยู่ในคลอง) ส่วนลูกกรงที่เป็นลวดลายเหล็กหล่อขาดหายไปเหลือเพียงส่วนฐานของลายซึ่งอยู่ในสภาพถูกตัดและขาดในระดับเดียวกัน

## อ้างอิง

วรเสรษฐ

หมวดหมู่:โบราณสถานในเขตดุสิต
คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

**คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง** () เป็นคณะทันตแพทยศาสตร์ของ สถาบันเทคโนโลยีพระจอมเกล้าเจ้าคุณทหารลาดกระบัง  เป็นโรงเรียนทันตแพทย์ลำดับที่ 17 ของประเทศ สถาปนาขึ้นเมื่อวันที่ 25 มีนาคม 2564  จัดการเรียนการสอนโดยใช้หลักสูตรนานาชาติ โดยได้ลงนามบันทึกข้อตกลงความร่วมมือทางวิชาการและรับมอบนวัตกรรมทางการแพทย์ ร่วมกับ คณะทันตแพทยศาสตร์ มหาวิทยาลัยมหิดล  ปัจจุบันได้ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว 

## การศึกษา

หลักสูตรทันตแพทยศาสตรบัณฑิต หลักสูตรนานาชาติ () ของคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นหลักสูตร 6 ปี 

* ชั้นปีที่ 1 เรียนรู้วิชาขั้นพื้นฐาน

* ชั้นปีที่ 2 เรียนรู้ด้านวิทยาศาสตร์การแพทย์ ระบบการทำงานของร่างกาย 

* ชั้นปีที่ 3 ศึกษาระบบการทำงานของฟัน และอวัยวะช่องปาก และทักษะการเป็นทันตแพทย์ในห้องปฏิบัติการด้วยเทคโนโลยีทางทันตกรรมที่ทันสมัย

* ชั้นปีที่ 4 งานดูแลรักษาผู้ป่วยด้านทันตกรรมในเคสที่ไม่ซับซ้อนด้วยระบบการทำงานที่มีเครื่องมือทันสมัย

* ชั้นปีที่ 5 เพิ่มเติมทักษะในการดูแลรักษาผู้ป่วยด้านทันตกรรมที่มีความซับซ้อนมากขึ้น ไปดูงานด้านการเรียนการสอนหรือด้านนวัตกรรมในสถาบันต่างประเทศ 

* ชั้นปีที่ 6 นักศึกษาจะมีทักษะที่พร้อมจะเป็นทันตแพทย์ในอนาคตในการดูแลสุขภาพช่องภาพของผู้ป่วย รวมถึงมีประสบการณ์การทำงานดูแลผู้ป่วยในชุมชน

## หลักสูตร

## ทำเนียบคณบดี
รายนามคณบดีคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง มีดังต่อไปนี้ 

## อ้างอิง

## แหล่งข้อมูลอื่น
* คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
* สถาบันเทคโนโลยีพระจอมเกล้าเจ้าคุณทหารลาดกระบัง

หมวดหมู่:สถาบันเทคโนโลยีพระจอมเกล้าเจ้าคุณทหารลาดกระบัง
พระจอมเกล้าลาดกระบัง
กีฬายิงปืนรณยุทธในกีฬาแห่งชาติ ครั้งที่ 47

**กีฬายิงปืนรณยุทธใน[[กีฬาแห่งชาติ ครั้งที่ 47]]** เป็นการแข่งขันกีฬายิงปืนรณยุทธที่จัดขึ้นในจังหวัดศรีสะเกษ กำหนดแข่งขันระหว่างวันที่ 16–29 มีนาคม พ.ศ. 2565 โดยได้จัดขึ้นที่สนามยิงปืนยิงปืนรณยุทธ วิทยาลัยเกษตรและเทคโนโลยีศรีสะเกษ ในครั้งนี้จะมีการแข่งขันทั้งหมด 28 รายการ ซึ่งมีการชิงชัยเหรียญรางวัลรวมทั้งสิ้น 84 เหรียญ

## สรุปเหรียญรางวัล

## ผู้ได้รับเหรียญรางวัล
### ประเภทบุคคลชาย

### ประเภทบุคคลหญิง

### ประเภททีม

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน

ยิงปืนรณยุทธ
หลอดลมฝอย

**หลอดลมฝอย** () คือแขนงเล็กๆ ของหลอดลม เป็นส่วนหนึ่งของทางหายใจ แบ่งออกเป็นหลอดลมฝอยส่วนนำอากาศ (conducting bronchiole) หลอดลมฝอยส่วนปลาย (terminal bronchiole) และหลอดลมฝอยส่วนหายใจ (respiratory bronchiole) แยกออกจากหลอดลมตรงที่หลอดลมฝอยจะไม่มีกระดูกอ่อนเป็นโครงสร้าง และไม่มีต่อมเมือกใต้ชั้นเยื่อเมือก
หลอดลม

**หลอดลม** () เป็นส่วนหนึ่งของทางหายใจ โดยจัดเป็นทางหายใจส่วนล่าง มีหน้าที่นำอากาศไปยังปอด ส่วนแรกสุดของหลอดลมคือหลอดลมหลัก (primary bronchi) ที่แยกออกมาจากท่อลม (trachea) ที่จุดแยก (carina) เป็นหลอดลมหลักขวาและซ้าย

ในหลอดลมจะไม่มีการแลกเปลี่ยนก๊าซ
## แหล่งข้อมูลอื่น

หมวดหมู่:ระบบทางเดินหายใจ
หมวดหมู่:อก
ท่อลม (อวัยวะ)

**ท่อลม** () เป็นท่อกระดูกอ่อนที่เชื่อมต่อระหว่างกล่องเสียงกับหลอดลม เป็นส่วนหนึ่งของทางเดินอากาศหายใจ พบได้ในสัตว์แทบทุกชนิดที่มีปอดและหายใจด้วยอากาศ ส่วนบนเชื่อมกับกล่องเสียงผ่านกระดูกอ่อนไครคอยด์ ส่วนล่างเชื่อมกับหลอดลมใหญ่ขวาและซ้ายผ่านคารินา
## อ้างอิง

หมวดหมู่:ระบบทางเดินหายใจ
หมวดหมู่:อก
หมวดหมู่:ศีรษะและคอ
สโมสรฟุตบอลเมืองคนดี ยูไนเต็ด

**สโมสรฟุตบอลเมืองคนดี ยูไนเต็ด** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสุราษฎร์ธานี ปัจจุบันเล่นในไทยแลนด์ เซมิโปรลีก โซนภาคใต้

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน

## เกียรติประวัติ
* **[[ไทยแลนด์ อเมเจอร์ลีก]]**
** อันดับที่สาม โซนภาคใต้ : 2565
** รองชนะเลิศ โซนภาคใต้ตอนบน : 2565

## อ้างอิง

## แหล่งข้อมูลอื่น
* 

ม
หมวดหมู่:สโมสรฟุตบอลที่ก่อตั้งในปี พ.ศ. 2565
หมวดหมู่:ก่อตั้งในประเทศไทยในปี พ.ศ. 2565
ศาลสูงสุดญี่ปุ่น

**ศาลสูงสุดญี่ปุ่น** หรือ **ศาลฎีกาญี่ปุ่น** ( หรือ เรียกอย่างสั้น ; ) เป็นศาลสูงสุดในประเทศญี่ปุ่นที่ตั้งอยู่ในฮายาบูซาโจ, เขตชิโยดะ, โตเกียว มีอำนาจทางตุลาการสูงสุดในการตีความรัฐธรรมนูญญี่ปุ่นและตอบกระทู้คำถามที่เกี่ยวข้องกับกฎหมายแห่งชาติ ศาลสูงสุดญี่ปุ่นยังมีอำนาจในการพิจารณาทบทวนซึ่งทำให้ศาลสามารถกำหนดความเป็นรัฐธรรมนูญของกฎหมายหรือพระราชบัญญัติใด ๆ ได้

## ประวัติ
ศาลสูงสุดในปัจจุบันก่อตั้งตามมาตรา 81 แห่งรัฐธรรมนูญญี่ปุ่นใน ค.ศ. 1947 มีการโต้เถียงในหมู่เจ้าหน้าที่นิติกรของผู้บัญชาการสูงสุดฝ่ายพันธมิตรผู้ร่างรัฐธรรมนูญและในการประชุมสภานิติบัญญัติแห่งสมเด็จพระจักรพรรดิใน ค.ศ. 1946 เกี่ยวกับอำนาจที่มากเกินไปของฝ่ายตุลาการ แต่ถูกบดบังความสำคัญโดยคำถามประเด็นหลักอื่น ๆ ที่เกี่ยวเนื่องกับหลักอำนาจอธิปไตยของปวงชน, หน้าที่ของจักรพรรดิ และการยอมสละสงคราม อย่างไรก็ตามการใช้คำในมาตรา 81 ที่ได้รับเห็นชอบบัญญัติว่าศาลถืออำนาจการพิจารณาทบทวน ส่วนหนึ่งของประวัติศาสตร์ตอนต้นของศาลมีการเข้าไปเกี่ยวพันกับขอบเขตอำนาจนี้ ใน ค.ศ. 1948 ศาลประกาศว่ารัฐธรรมนูญมีเจตจำนงในการกำหนดประเภทของการพิจารณาทบทวนที่ถูกนำมาใช้ในสหรัฐ ใน ค.ศ. 1952 มีการประกาศให้อำนาจดังกล่าวสามารถนำไปใช้ได้เพียงคดีที่มีความยุ่งยาก

ในช่วง ค.ศ. 1960–1970 ศาลสูงสุดประสบ "วิกฤตตุลาการ" (judicial crisis) ระหว่างผู้พิพากษาอาวุโสและผู้พิพากษาเสรีนิยมที่เด็กกว่าเป็นส่วนใหญ่ อาทิ มีข้อโต้เถียงว่าผู้พิพากษาบางคนในศาลภาคคับข้องใจเกี่ยวกับการบังคับใช้ข้อบัญญัติที่จะจำกัดการประท้วงต่อต้านรัฐบาล ใน ค.ศ. 1971 ศาลสูงสุดไม่แต่งตั้งผู้ช่วยผู้พิพากษา ยาซูอากิ มิยาโมโตะ อีกครั้งหลังเขาเข้าร่วมองค์กรที่มีแนวคิดทางการเมืองเอนเอียงไปทางฝ่ายซ้ายซึ่งจดทะเบียนถูกต้องตามกฎหมาย เหตุการณ์ดังกล่าวส่งผลให้มีการทำข่าวและประท้วงโดยผู้พิพากษาคนอื่น ๆ อย่างเห็นได้ชัด นับตั้งแต่นั้นเป็นต้นมาไม่มีผู้พิพากษาคนไหนจะไม่ได้รับการแต่งตั้งใหม่ ท้ายที่สุด ในช่วง ค.ศ. 1960–1970 ศาลสูงสุดถูกเปลี่ยนให้เป็นอนุรักษ์นิยมมากขึ้น โดยมีผู้พิพากษาบางส่วนเป็นตัวแทนของข้าราชการตลอดชีพ เป็นเหตุให้การตัดสินต่าง ๆ มักจำกัดการแสดงออกอย่างเสรีและการชุมนุมสาธารณะ

## อำนาจและความรับผิดชอบ
มาตรา 81 ของรัฐธรรมนูญแห่งญี่ปุ่นจำกัดความว่า ศาลสูงสุดเป็นศาลที่พึ่งสุดท้ายและอนุญาตให้ศาลพิจารณาทบทวนผ่าน "อำนาจในการตัดสินความเป็นรัฐธรรมนูญของกฎหมาย, คำสั่ง, ข้อกำหนดหรือพระราชบัญญัติใด ๆ" ตามคำนิยามของรัฐธรรมนูญ ศาลสูงสุดรับพิจารณาคดีแพ่ง, คดีปกครอง และคดีอาญาจากศาลภาคที่ได้รับคำร้องขออุทธรณ์ ความรับผิดชอบนี้และความไม่สามารถในการไตร่ตรองอย่างรอบคอบในคำร้องส่งผลให้การอุทธรณ์คดีแพ่งและอาญาค้างพิจาณราอยู่เป็นจำนวนมาก ศาลสูงสุดสามารถใช้อำนาจพิจารณาทบทวนเมื่อมีการยื่นอุทธรณ์ข้อพิพาททางกฎหมายที่ยากจะไกล่เกลี่ยมีความเกี่ยวข้องกับการละเมิดหรือการตีความรัฐธรรมนูญที่ผิด

## อ้างอิง

หมวดหมู่:ศาลสูงสุดระดับชาติ
หมวดหมู่:การเมืองญี่ปุ่น
สโมสรฟุตบอลลพบุรี ซิตี้

**สโมสรฟุตบอลลพบุรี ซิตี้** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดลพบุรี ปัจจุบันเล่นในไทยลีก 3 โซนภาคกลาง

## ประวัติ
สโมสรฟุตบอลลพบุรี ซิตี้ ก่อตั้งเมื่อ พ.ศ. 2564 โดยแต่งตั้ง จงรวย สมจิตรนา, ศรัทธา ศรัทธาทิพย์ และกลศ อัทธเสรี เป็นกลุ่มผู้บริหารสโมสร ลงแข่งขันครั้งแรกในไทยแลนด์ อเมเจอร์ลีก ฤดูกาล 2565 – โซนภาคตะวันตก จบอันดับที่ 1 ของกลุ่มดี และได้เลื่อนชั้นขึ้นสู่ไทยลีก 3 แต่แพ้ให้กับกาญจนบุรี ซิตี้ในรอบชิงชนะเลิศ

ลพบุรี ซิตี้ แข่งขันในไทยลีก 3 โซนภาคตะวันตก ตั้งแต่ฤดูกาล 2565–67 ก่อนจะย้ายไปแข่งขันในไทยลีก 3 โซนภาคกลาง ตั้งแต่ฤดูกาล 2567–68 โดยฤดูกาลดังกล่าว ลพบุรี ซิตี้ จบอันดับที่ 1 ของโซน แต่จบอันดับที่ 2 ของกลุ่มเอในรอบระดับประเทศ

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## บุคลากร

## ผู้ฝึกสอน

## เกียรติประวัติ
* **[[ไทยลีก 3]]**
** ชนะเลิศ โซนภาคกลาง : 2567–68 

* **[[ไทยแลนด์ อเมเจอร์ลีก]]**
** ชนะเลิศ โซนภาคตะวันตกตอนบน : 2565
** รองชนะเลิศ โซนภาคตะวันตก : 2565

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดลพบุรี
ลพบุรี
หมวดหมู่:ก่อตั้งในประเทศไทยในปี พ.ศ. 2564
ไอ ฮาชิโมโตะ

**ไอ ฮาชิโมโตะ** (; เกิด 12 มกราคม ค.ศ. 1996) เป็นนักแสดง นักเดินแบบแฟชันและนักร้องชาวญี่ปุ่น

ฮาชิโมโตะเกิดที่คูมาโมโตะ, จังหวัดคูมาโมโตะ ลูกสาวลำดับที่สองจากสามคน ใน ค.ศ. 2008 ฮาชิโมโตะชนะการออดิชัน HUAHUA จัดโดยนักแสดงหน้าใหม่ ใน ค.ศ. 2009 ฮาชิโมโตะได้รับเลือกให้เป็น "มิสเซเวนทีน" ที่เด็กที่สุดโดยนิตยสารแฟชัน''เซเวนทีน'' พร้อมกับ เอมิ คูโด, อาริซะ ทากาดะ และ อลิส​ ฮิโรเซะ จากผู้สมัคร 5,267 คน ในปีเดียวกัน ฮาชิโมโตะเปิดตัวในฐานะนักแสดงในภาพยนตร์เรื่อง*กิฟแอนด์โก* (Give and Go) แสดงเป็นหญิงหูหนวกที่หมกมุ่นกับบาสเกตบอล ฮาชิโมโตะปรากฏในภาพยนตร์เรื่อง*[[Confessions (2010 film)|คำสารภาพ]]* ใน ค.ศ. 2010 และนำแสดงใน*[[คิริชิมะ ลาออกจากชมรมซะแล้วล่ะ]]* ใน ค.ศ. 2012 ซึ่งทำให้เธอได้รับรางวัลนักใหม่ในงานรางวัลเจแปนอะแคเดมีฟิล์ม และรางวัล*[[คิเนมะจุมโป]]* ฮาชิโมโตะยังปรากฏในภาพยนตร์เรื่อง*[[Sadako 3D|ซาโดโกะทรีดี คำสาปมรณะ หลอนทะลุจอ]]* แสดงเป็น ซาโดโกะ

## รางวัล

## อ้างอิง

หมวดหมู่:นางแบบญี่ปุ่น
หมวดหมู่:นักร้องหญิงญี่ปุ่น
หมวดหมู่:บุคคลจากจังหวัดคูมาโมโตะ
กีฬายูโดในกีฬาแห่งชาติ ครั้งที่ 47

**กีฬา[[ยูโด]]ใน[[กีฬาแห่งชาติ ครั้งที่ 47]]** เป็นการแข่งขันกีฬายูโดที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–11 มีนาคม พ.ศ. 2565 โดยได้จัดขึ้นที่อาคารศูนย์ฝึกกีฬาในร่ม 120 ปี สมเด็จย่า โรงเรียนเฉลิมพระเกียรติสมเด็จพระศรีนครินทร์ ศรีสะเกษ ในครั้งนี้จะมีการแข่งขันทั้งหมด 24 รายการ ซึ่งมีการชิงชัยเหรียญรางวัลรวมทั้งสิ้น 96 เหรียญ

## สรุปเหรียญรางวัล

## ผู้ได้รับเหรียญรางวัล
### ประเภทชาย

### ประเภทหญิง

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

ยูโด
โกลอมเรซอ นีกเพย์

**โกลอมเรซอ นีกเพย์** () เกิดเมื่อ พ.ศ. 2470 ต่อมาได้รับเลือกเป็นรองนายกรัฐมนตรีและนายกเทศมนตรีกรุงเตหะราน เขาถูกจับกุมหลังการปฏิวัติอิหร่าน และถูกประหารชีวิตเมื่อวันที่ 11 เมษายน พ.ศ. 2522

## อ้างอิง


หมวดหมู่:การปฏิวัติอิหร่าน
หมวดหมู่:นักการเมืองอิหร่าน
กีฬายิวยิตสูในกีฬาแห่งชาติ ครั้งที่ 47

**กีฬา[[ยิวยิตสู]]ใน[[กีฬาแห่งชาติ ครั้งที่ 47]]** เป็นการแข่งขันกีฬายิวยิตสูที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–15 มีนาคม พ.ศ. 2565 โดยได้จัดขึ้นที่หอประชุม โรงเรียนห้วยทับทัน อำเภอห้วยทับทัน ในครั้งนี้จะมีการแข่งขันทั้งหมด 32 รายการ ซึ่งมีการชิงชัยเหรียญรางวัลรวมทั้งสิ้น 127 เหรียญ

## สรุปเหรียญรางวัล

## ผู้ได้รับเหรียญรางวัล
### ประเภทต่อสู้ (Fighting)

### ประเภทจับล็อค (Newaza)

### ประเภทโนกิ (No-Gi)

### ประเภทโชว์ศิลปะการต่อสู้ (Duo show system)

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

ยิวยิตสู
คำเตือนมิแรนดา

[thumb|หน้าของต้นฉบับตัวเขียน (manuscript) ที่เขียนโดยประธานศาลสูงสุดสหรัฐ [เอิร์ล วอร์เรน เกี่ยวกับการตัดสินคดี*มิแรนดา v. แอริโซนา* หน้านี้สร้างข้อกำหนดเบื้องต้นของ "คำเตือน*มิแรนดา*"]]

ในสหรัฐ **คำเตือน''มิแรนดา*** () เป็นหนึ่งในประเภทของการแจ้งเตือนที่ประกาศโดย[[ตำรวจ]]ตามแบบแผนต่อผู้ต้องสงสัยความผิดอาญาในการคุมขังของตำรวจ (หรือในระหว่าง[[การสอบปากคำภายใต้การควบคุมตัว]]) แจ้งให้ทราบถึง[[right to silence|สิทธิที่จะไม่ให้การ]]และการคุ้มครองจาก[[Self-incrimination clause|การกระทำที่อาจทำให้ตนต้องรับผิดทางอาญา]] กล่าวคือสิทธิที่จะปฏิเสธการตอบคำถามหรือให้ข้อมูลแก่เจ้าหน้าที่ผู้บังคับใช้กฎหมายหรือเจ้าหน้าที่อื่นใดแม้จะได้รับการคุ้มครองเป็นปกติอยู่แล้ว  สิทธิเหล่านี้มักเรียกว่า*'สิทธิ*มิแรนดา**' () ความมุ่งหมายของการแจ้งเตือนนี้คือการรักษาไว้ซึ่ง[[พยานหลักฐานที่รับฟังได้|ความสามารถในการรับไว้เป็นหลักฐานของคำให้การ]] (admissibility of their statements) ที่ให้ไว้ระหว่างการสอบปากคำภายใต้การควบคุมตัวในการดำเนินคดีอาญา

ถ้อยคำที่ใช้ในคำเตือน*มิแรนดา* ได้มาจากคดี[[ศาลสูงสุดสหรัฐ]]ระหว่าง[[Miranda v. Arizona|มิแรนดากับแอริโซนา]] ถ้อยคำจำเพาะที่ใช้แจ้งเตือนแตกต่างกันไปตามเขตอำนาจ แต่คำเตือนจะพิจารณาได้ว่าเหมาะสมต่อเมื่อสิทธิของจำเลยเป็นที่ปรากฏอย่างถูกต้อง ภายใต้ขอบเขตว่าการสละสิทธิ (waiver) ที่แจ้งให้ทราบของจำเลยนั้นเป็นที่รับรู้, โดยสมัครใจ และมีสติปัญญา เจ้าหน้าที่อาจใช้ถ้อยคำเพื่อแจ้งเตือนอย่าง:

คำเตือน*มิแรนดา* เป็นส่วนหนึ่งของกฎเชิงป้องกันการพิจารณาความอาญา (preventive criminal procedure rule) ที่ผู้บังคับใช้กฎหมายจำเป็นต้องปฏิบัติตามเพื่อปกป้องบุคคลที่ตกเป็นผู้คุมขังและเป็นเป้าต่อการตอบคำถามโดยตรงหรือการกระทำใด ๆ ในทำนองเดียวกันจากการละเมิดสิทธิ[[การแก้ไขเพิ่มเติมรัฐธรรมนูญสหรัฐครั้งที่ 5|การแก้ไขเพิ่มเติมครั้งที่ 5]] (Fifth Amendment right) และการบังคับให้ผู้ต้องหาสารภาพ ในคดีระหว่างมิแรนดากับแอริโซนา ศาลสูงสุดตัดสินว่าคำให้การที่อาจทำให้ต้องรับผิดที่ได้มาจากผู้ต้องสงสัยซึ่งไม่ได้รับการแจ้งว่าสิทธิเหล่านี้ละเมิดการแก้ไขเพิ่มเติมครั้งที่ 5 และ [[การแก้ไขเพิ่มเติมรัฐธรรมนูญสหรัฐครั้งที่ 6|การแก้ไขเพิ่มเติมครั้งที่ 6 ว่าด้วยสิทธิที่จะปรึกษา]] ผ่าน[[Incorporation of the Bill of Rights|การรวมและบรรจุ]]สิทธิเหล่านี้ในกฎหมายรัฐ ด้วยเหตุนี้ หากเจ้าหน้าที่บังคับใช้กฎหมายปฏิเสธที่จะประกาศคำเตือน*มิแรนดา* แก่บุคคลภายใต้การควบคุมตัว พวกเขาอาจสอบปากคำบุคคลนั้นและกระทำการใด ๆ ตามสิ่งที่ได้มาจากการสอบปากคำ แต่โดยทั่วไปจะไม่สามารถนำคำให้การของบุคคลดังกล่าวไปใช้เป็นหลักฐานปรักปรำในการพิจารณาคดีได้

ในวันที่ 23 มิถุนายน ค.ศ. 2022 [[ศาลสูงสุดสหรัฐ]] ลงมติหกต่อสามในการตัดสินคดี ว่าตำรวจอาจไม่ต้องถูกฟ้องจากการไม่ประกาศคำเตือน*มิแรนดา''

## หมายเหตุ

## อ้างอิง

หมวดหมู่:กฎหมายสหรัฐ
วืยบอร์ก

**วืยบอร์ก** (; , ;  ;  ;  ) เป็นเมือง และศูนย์กลางการบริหารของเขตวืยบอร์กสกี  ในแคว้นเลนินกราด, รัสเซีย  ตั้งอยู่บนคอคอดคาเรเลียน ใกล้กับทางตอนต้นของอ่าววืยบอร์ก,  จากทางตะวันตกเฉียงเหนือของเซนต์ปีเตอส์เบิร์ก,  จากทางตะวันออกของเมืองหลวงฟินแลนด์ เฮลซิงกิ, และ จากทางใต้ของพรมแดนรัสเซียกับฟินแลนด์, ซึ่งคลองไซมาไหลลงสู่อ่าวฟินแลนด์ ประชากรของวืยบอร์ก: 

ตั้งอยู่ในเขตแดนระหว่างโลกสลาฟตะวันออก/รัสเซียและฟินแลนด์ เคยเป็นที่รู้จักว่าเป็นหนึ่งในเมืองในสมัยกลางของฟินแลนด์, วืยบอร์กเปลี่ยนผู้ถือครองหลายครั้งในประวัติศาสตร์ ครั้งล่าสุดในปี 1944 เมื่อสหภาพโซเวียตยึดมันมาจากฟินแลนด์ ในช่วงสงครามโลกครั้งที่สอง ฟินแลนด์อพยพประชากรทั้งหมดของเมืองและได้ตั้งถิ่นฐานใหม่ให้พวกเขาภายในส่วนอื่นๆ ของประเทศ ในวันที่ 25 มีนาคม 2010, ดมีตรี เมดเวเดฟ  ตั้งชื่อวืยบอร์กว่า "เมืองแห่งความรุ่งโรจน์ทางการทหาร"; ในรัสเซีย เมืองสามารถได้รับตำแหน่งดังกล่าว หากมีการต่อสู้ที่ดุเดือดในหรือใกล้เมือง และในมุมมองของรัสเซีย ผู้ต่อสู้ปกป้องแผ่นดินแม่ได้แสดงความกล้าหาญ ความอุตสาหะ และความกล้าหาญทั่วไป ในช่วงสงครามกลางเมืองฟินแลนด์ในปี 1918, วืยบอร์กกลายเป็นเมืองที่สำคัญลำดับที่สองของฟินแลนด์อย่างเป็นทางการตามหลังเฮลซิงกิ เป็นตัวแทนของเมืองที่มีความหลากหลายทางวัฒนธรรมที่สุดของฟินแลนด์ในระดับสากล

เมืองนี้เป็นที่ตั้งของท่อส่งก๊าซ Nord Stream ระยะทาง  ของรัสเซีย วางในปี 2011 และดำเนินการโดยกลุ่มที่นำโดยรัฐวิสาหกิจไฮโดรคาร์บอนของรัฐ Gazprom ของรัสเซีย เพื่อสูบก๊าซธรรมชาติต่อปี ภายใต้บอลติกสู่ไกรฟส์วัลท์, เยอรมนี.

## ประวัติศาสตร์

## สถานะการบริหารและเทศบาล

## ภูมิอากาศ

## เศรษฐกิจและวัฒนธรรม

## สถานที่ท่องเที่ยว

## บุคคลที่มีชื่อเสียง

## เมืองแฝดและเมืองพี่น้อง

วืยบอร์กเป็นแฝดกับ:

*  โบเดอ, นอร์เวย์
*  ลาปเพนรานตา, ฟินแลนด์
*  นีเคอพิง, สวีเดน
*  รัมลา, อิสราเอล
*  สเตอร์ลิง, สกอตแลนด์

## ดูเพิ่ม

* European route E18
* คลองไซมา
* สถานีรถไฟวืยบอร์ก

## อ้างอิง

## บันทึกย่อ

### แหล่งที่มา

* 
* 
* 

## แหล่งข้อมูลอื่น

* เว็บไซต์อย่างเป็นทางการของวืยบอร์ก 
* ประวัติศาสตร์และสถานที่ท่องเที่ยวของวืยบอร์ก
* 

หมวดหมู่:วืยบอร์ก
หมวดหมู่:แกรนด์ดัชชีฟินแลนด์
หมวดหมู่:ป้อมปราการในรัสเซีย
หมวดหมู่:ปราสาทในรัสเซีย
หมวดหมู่:คอคอดคาเรเลียน
หมวดหมู่:เมืองในยุคกลางของฟินแลนด์
วืยบอร์ก (แก้ความกำกวม)

**[[วืยบอร์ก]]** เป็นเมืองในแคว้นเลนินกราด, ประเทศรัสเซีย

**วืยบอร์ก** อาจหมายถึง:

* วืยบอร์ก (สายการบิน), อดีตสายการบินที่ตั้งอยู่ในเมืองเซนต์ปีเตอร์สเบิร์ก ประเทศรัสเซีย
* สถานีรถไฟวืยบอร์ก, สถานีรถไฟในวืยบอร์ก, แคว้นเลนินกราด, รัสเซีย
* เรือป้องกันชายฝั่งฟินแลนด์ ''แวยแนเมิยเน็น'' หรือ *วืยบอร์ก*
* ยูเอส ''เวสต์ คาจูต'' หรือ *วืยบอร์ก*, เรือบรรทุกสินค้าของสหภาพโซเวียตในปี ค.ศ. 1942–1947
* *วืยบอร์ก*, เรือโซเวียตลำหนึ่งจมโดย เรือดำน้ำฟินแลนด์ ''เวซิกโก'' ในปี 1941

## ดูเพิ่มเติม

* การล้อมเมืองวืยบอร์ก (แก้ความกำกวม)
* 
* วีบอร์ก (แก้ความกำกวม)
* วืยบอร์กสกี (แก้ความกำกวม)
* สเวอาบอร์ก, ป้อมปราการทางทะเลใกล้เมืองเฮลซิงกิ ประเทศฟินแลนด์
ถูเหมิน

**ถูเหมิน** () ภาษาเกาหลีถิ่นจีนเรียก **โทมุน** (โชซ็อนกึล: 도문) ภาษาเกาหลีมาตรฐานเรียก **ทูม็อน** (ฮันกึล: 투먼) เป็นนครระดับอำเภอในจังหวัดปกครองตนเองชนชาติเกาหลี หยันเปียน ทางตะวันออกของมณฑลจี๋หลิน ภาคตะวันออกเฉียงเหนือของประเทศจีน มีผู้อยู่อาศัยประมาณ 136,000 คน ในจำนวนนี้เป็นผู้มีเชื้อสายเกาหลีประมาณ 78,000 คน (หรือ 57%) มีภาษาทางการสองภาษาคือภาษาจีนและภาษาเกาหลี

ถูเหมินตั้งอยู่ริมแม่น้ำตูเมน อีกฝั่งของแม่น้ำคือเขตคนงานนัมยัง จังหวัดฮัมกย็องเหนือ ประเทศเกาหลีเหนือ เนื่องจากที่ตั้งอยู่ใกล้กัน จึงมีชาวเกาหลีเหนือจำนวนมากที่หลบหนีจากเกาหลีเหนือเดินทางผ่านถูเหมิน นอกจากนี้ ถูเหมินยังเป็นที่ตั้งของศูนย์กักกันขนาดใหญ่สำหรับชาวเกาหลีเหนือที่ถูกจับเพื่อรอการส่งกลับเกาหลีเหนือ

## เขตการปกครอง
ถูเหมินแบ่งการปกครองออกเป็น 3 แขวง และ 4 เมือง

* แขวง:
** แขวงเซี่ยงชั่ง (向上街道 / 향상가도)
** แขวงซินหฺวา (新华街道 / 신화가도)
** แขวงเยฺว่กง (月宫街道 / 월궁가도)

* เมือง:
** เมืองเยฺว่ฉิง (月晴镇 / 월청진)
** เมืองฉือเซี่ยน (石峴镇 / 석현진)
** เมืองฉางอาน (长安镇 / 장안진)
** เมืองเหลียงฉุ่ย (凉水镇 / 양수진)

## ภาพ

Bridge of Tumen City.jpg|สะพานในถูเหมิน
Tumen station.JPG|สถานีรถไฟถูเหมิน


## อ้างอิง

## แหล่งข้อมูลอื่น
* 
* 
* เว็บไซต์ทางการนครถูเหมิน 

หมวดหมู่:นครในมณฑลจี๋หลิน
จอห์น คลูนิส

**จอห์น คลูนิส** () เป็นสถาปนิกชาวอังกฤษ ถือเป็นช่างหลวงชาวตะวันตกคนแรกของรัฐบาลสยาม มีบทบาทมากในการแปลงสถาปัตยกรรมไทยให้เป็นรูปแบบสถาปัตยกรรมตะวันตก และเป็นผู้ออกแบบและก่อสร้างหมู่พระที่นั่งจักรีมหาปราสาทอันเป็นอาคารที่สำคัญที่สุดในสยามสมัยพระบาทสมเด็จพระจุลจอมเกล้าเจ้าอยู่หัว

จอห์น คลูนิสเป็นชาวอังกฤษ เกิดเมื่อ พ.ศ. 2373 จบการศึกษาจากยอร์กไชร์ เดินทางมาสิงคโปร์ด้วยวัย 19 ปี ทำงานในตำแหน่ง Municipality Engineer ที่สิงคโปร์ มีส่วนร่วมในการสร้าง New Harbour Dock มีผลงานอีกหลายชิ้นเช่น สะพานคาวานัจ (Cavanagh Bridge) ธนาคารพาณิชย์ บ้านเอกชน ได้สร้างชื่อเสียงให้กับตนเองครั้งแรกในการสร้างตึกจวนผู้สำเร็จราชการอังกฤษ (Government House) เมื่อครั้งเดิมทางมายังสิงคโปร์อันเป็นเมืองขึ้นเก่าของอังกฤษ สร้างตึกหลังนี้เมื่อ พ.ศ. 2412 จนเมื่อพระบาทสมเด็จพระจุลจอมเกล้าเจ้าอยู่หัวเสด็จประพาสสิงคโปร์ครั้งแรก พ.ศ. 2414 เป็นเวลาถึง 1 สัปดาห์ พระองค์ประทับอาคารหลังนี้ทำให้ทรงประทับใจในฝีมือของนายคลูนิสอย่างมาก

ต่อมาอีก 2 ปี นายคลูนิสก็ได้ถูกว่าจ้างในฐานะ "อากีเต็กหลวง" ให้เข้ามารับราชการกับรัฐบาลสยามตามนโยบายใหม่ของรัฐบาลที่จะเร่งสร้างความเจริญแบบตะวันตกในเมืองบางกอก โดยรัฐบาลจะก่อสร้างพระบรมมหาราชวัง เดิมทีจะออกแบบพระที่นั่งจักรีมหาปราสาทเป็นอาคารตะวันตกแท้ ๆ แต่ฝ่ายอนุรักษ์นิยมไม่ต้องการให้เป็นอาคารตะวันตกแท้ เป็นผลทำให้ปรับหลังคาเป็นรูปแบบสถาปัตยกรรมไทยประเพณี

*The Singapore Free Press and Mercantile Advertiser* รายงานข่าวการเสียชีวิตของคลูนิสในปี พ.ศ. 2437 ศพนายคลูนิสฝังอยู่ที่สุสานโปรเตสแตนต์ กรุงเทพมหานคร ป้ายหลุมศพระบุเสียชีวิตเมื่อวันที่ 19 กรกฎาคม พ.ศ. 2437

## อ้างอิง

หมวดหมู่:ชาวอังกฤษในประเทศไทย
หมวดหมู่:สถาปนิกชาวอังกฤษ
หมวดหมู่:ชาวอังกฤษในประเทศสิงคโปร์
ไทยลีก 3 ฤดูกาล 2565–66

**ไทยลีก 3 ฤดูกาล 2565–66** หรือ **กองสลากพลัส ลีก ฤดูกาล 2565–66** ตามชื่อผู้สนับสนุนคือ กองสลากพลัส เป็นการแข่งขันฟุตบอลไทยลีก 3 ฤดูกาลที่ 6 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 76 สโมสร

## กำหนดการ
การแข่งขันไทยลีก 3 ฤดูกาล 2565–66 จะเริ่มต้นการแข่งขันรอบชิงแชมป์โซนในวันที่ 10 กันยายน 2565 และสิ้นสุดการแข่งขันวันที่ 19 มีนาคม 2566 จากนั้นจะแข่งขันรอบแชมเปี้ยนส์ลีกในวันที่ 1 เมษายน 2566 และสิ้นสุดการแข่งขันวันที่ 7 พฤษภาคม 2566 และสุดท้ายจะแข่งขันรอบชิงแชมป์ประเทศในวันที่ 13 พฤษภาคม 2566 และสิ้นสุดการแข่งขันวันที่ 21 พฤษภาคม 2566

## การเปลี่ยนแปลงสโมสรจากฤดูกาลที่ผ่านมา
### เข้าสู่ไทยลีก 3
: ***'
* 
* 

: ***'
* 
* 
* 
* 
* 
* 
* 
* 
* 
* 

### ออกจากไทยลีก 3
: ***'
* 
* 
* 

: ***'
* 
* 
* 
* 
* 
* 

: ***'
*  เนื่องจากไม่ผ่านคลับไลเซนซิง
*  เนื่องจากไม่ผ่านคลับไลเซนซิง

: ***'
* 

## สโมสร
### ภาคเหนือ

### ภาคตะวันออกเฉียงเหนือ

### ภาคตะวันออก

### ภาคตะวันตก

### ภาคใต้

### กรุงเทพและปริมณฑล

## รอบระดับประเทศ

สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือโซนบน (ภาคเหนือ, ภาคตะวันออกเฉียงเหนือ, และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล, และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ไทยลีก 2โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน

### รอบแชมเปี้ยนส์ลีก
:**โซนบน**

:**โซนล่าง**

### รอบระดับประเทศ
:**รอบชิงอันดับที่สาม**


|}

:**รอบชิงชนะเลิศ**


|}

## อ้างอิง


หมวดหมู่:ไทยลีก 3 แบ่งตามฤดูกาล
3
3
มีมี โรเจอส์

**มิเรียม โรเจอส์** (นามสกุลเดิม **สปิกเลอร์**; เกิด 27 มกราคม ค.ศ. 1956) เป็นนักแสดงชาวอเมริกัน มีผลงานการแสดงในภาพยนตร์ที่เป็นที่รู้จักเช่น *[[มะกัน-ยุ่น วุ่นระเบิด]]* (ค.ศ. 1986), *[[ขอใครสักคนห่วงใยฉัน]]* (ค.ศ. 1987), *[[ชั่วโมงท้านรก]]* (ค.ศ. 1990) โดยเธอได้รับคำชื่นชมกับบทบาทนักแสดงนำในภาพยนตร์เรื่อง *[[เดอะแรปเชอร์]]* (ค.ศ. 1991) ที่ทำให้เธอได้รับการเสนอชื่อเข้าชิงรางวัลอินดิเพนเดนต์สปิริตอะวอดส์ ก่อนจะมีผลงานการแสดงในเรื่องอื่นๆตามมาเช่น *[[ไวท์แซนด์ ล้างเดนทรชน]]* (ค.ศ. 1992), *[[เพื่อนรักแสนรู้]]* (ค.ศ. 1995), *[[สองดวงใจสะท้อนรัก]]* (ค.ศ. 1996), *[[ออสติน เพาเวอร์ พยัคฆ์ร้ายใต้สะดือ]]* (ค.ศ. 1997), *[[ทะลุโลกหลุดจักรวาล]]* (ค.ศ. 1998), *[[หอนคืนร่าง]]* (ค.ศ. 2000), *[[รักลับ ซ่อนลึก]]* (ค.ศ. 2004), *[[คู่ว้าว...สาวเซ็กซ์โฟน]]* (ค.ศ. 2012) และ *[[วิวาห์ป่วน ก๊วนเพื่อนเก๊]]* (ค.ศ. 2015) โดยนอกจากผลงานภาพยนตร์แล้วเธอยังมีผลงานทางละครโทรทัศน์ เช่น *[[แฟ้มลับคดีพิศวง]]* (ค.ศ. 1998–1999), *[[สองชายกับหนึ่งนายตัวเล็ก]]* (2011–2015), *[[บอช สืบเก๋า]]* (ค.ศ. 2014–2021) และ *[[บอช: เลกาซี]]* (ค.ศ. 2022)

## อ้างอิง

หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
วัดสุทธาวาส (จังหวัดพระนครศรีอยุธยา)

**วัดสุทธาวาส** วิปัสสนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวหลวง อำเภอลาดบัวหลวง จังหวัดพระนครศรีอยุธยา 

วัดสุทธาวาส วิปัสสนา แต่เดิมเรียกว่า **วัดตะพังโคลน** ตั้งวัดเมื่อ พ.ศ. 2465 ได้รับพระราชทานวิสุงคามสีมา เมื่อวันที่ 6 กรกฎาคม พ.ศ. 2492 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557 วัดแห่งนี้ได้รับแต่งตั้งให้เป็นสำนักปฏิบัติธรรมประจำจังหวัดพระนครศรีอยุธยาแห่งที่ 13 ตามมติที่ประชุมมหาเถรสมาคม โดยจัดให้มีการปฏิบัติธรรมแนวสติปัฏฐาน 4 เป็นประจำทุกเดือน  วัดเติบโตก้าวหน้า ขยายขอบเขตวัดจากเดิม 44 ไร่ เป็น 97 ไร่ และริเริ่มโครงการพัฒนาวัดสุทธาวาสให้กลายเป็นพุทธมณฑลของ จังหวัดพระนครศรีอยุธยา โดยเริ่มเมื่อปี พ.ศ. 2556

อาคารเสนาสนะที่สำคัญ ได้แก่ พระบรมมหาธาตุเจดีย์ขนาดกว้าง 80 เมตร ยาว 80 เมตร สูง 130 เมตร บรรจุพระบรมสารีริกธาตุของสมเด็จพระสัมมาสัมพุทธเจ้า 9 องค์ ที่ได้รับพระราชทานมาจากสมเด็จพระญาณสังวร สมเด็จพระสังฆราช สกลมหาสังฆปริณายกเมื่อ 19 พฤษภาคม พ.ศ. 2547 และอาคารสำหรับปฏิบัติสมาธิวิปัสสนา โรงเรียนปริยัติสำหรับพระภิกษุสงฆ์ด้วย 

## อ้างอิง

สุทธาวาส
วัดเขาบางทราย

**วัดเขาบางทราย** เป็นพระอารามหลวงชั้นตรีชนิดสามัญ สังกัดคณะสงฆ์ธรรมยุติกนิกาย ตั้งอยู่ในตำบลบางทราย อำเภอเมืองชลบุรี จังหวัดชลบุรี 

วัดเขาบางทราย หรือ **วัดเขาพระพุทธบาทบางทราย** มีประวัติกล่าวกันว่าพระมหากษัตริย์ผู้ครองกรุงศรีอยุธยาเป็นผู้สร้างขึ้นในระหว่าง พ.ศ. 2249–2275 เป็นพระอารามหลวงที่มีความรุ่งเรืองอยู่ระยะหนึ่ง ต่อมากลายเป็นวัดร้าง จนในสมัยพระบาทสมเด็จพระนั่งเกล้าเจ้าอยู่หัว พระองค์ได้โปรดเกล้าฯ ให้สมเด็จเจ้าพระยาบรมมหาประยูรวงศ์ (ดิศ บุนนาค) ซึ่งขณะนั้นดำรงตำแหน่งเจ้าพระยาพระคลังที่สมุหกลาโหม ยกทัพไปปราบอั้งยี่ ที่วัดคงคาลัย ตำบลบางทราย อำเภอเมืองชลบุรี (ปัจจุบันวัดคงคาลัย เป็นที่ตั้งตลาดสด บางทราย เหลือเพียงศาลและป้ายชื่อวัดเท่านั้น) เจ้าพระยาพระคลังได้มีบัญชาสั่งให้ปลัดทัพสถาปนาวัดเขาบางทรายขึ้นมาใหม่ ตั้งวัดเมื่อ พ.ศ. 2384 ได้รับพระราชทานวิสุงคามสีมาเมื่อ พ.ศ. 2389

ต่อมาวัดได้รับการบูรณะอีกครั้งในรัชสมัยพระบาทสมเด็จพระจุลจอมเกล้าเจ้าอยู่หัว โดยพระยาวิชิตชลเขต ผู้กำกับราชการเมืองชลบุรีกับพระราชาคณะหลายรูป เสนาสนะที่ได้รับการบูรณะได้แก่ มณฑปพระพุทธบาท เจดีย์ วิหาร ตึกพำนักเจริญภาวนาและบ่อน้ำ เป็นต้น พระบาทสมเด็จพระมงกุฎเกล้าเจ้าอยู่หัวขณะทรงผนวชเสด็จพระราชดำเนินมานมัสการพระพุทธบาทและเสด็จเยี่ยมเจ้าอาวาส เมื่อวันที่ 1 ธันวาคม พ.ศ. 2447 ตรงกับวันพฤหัสบดี แรม 9 ค่ำ เดือน 12 ปีมะโรง ทางราชการเคยใช้วัดนี้เป็นสถานที่ทำพิธีถือน้ำพิพัฒน์สัตยาเรื่อยมาจนตลอดสมัยรัชกาลที่ 5

งานประเพณีที่สำคัญ ในช่วงวันสิ้นเดือน 4 จนถึงวันขึ้น 2 ค่ำ เดือน 5 จะมีการจัดงานประเพณีเดินขึ้นไปไหว้พระพุทธบาทบางทราย รวมทั้งงานประเพณีตักบาตรเทโวที่จัดขึ้นช่วงวันออกพรรษา

## อ้างอิง

เขาบางทราย
เขาบางทราย
กีฬาเรือพายในกีฬาแห่งชาติ ครั้งที่ 47

**กีฬา[[เรือพาย]]ใน[[กีฬาแห่งชาติ ครั้งที่ 47]]** เป็นการแข่งขันกีฬาเรือพายที่จัดขึ้นในจังหวัดศรีสะเกษ กำหนดแข่งขันระหว่างวันที่ 18–23 มีนาคม พ.ศ. 2565 โดยได้จัดขึ้นที่สวนเฉลิมพระเกียรติ 80 พรรษา (เกาะกลางน้ำห้วยน้ำคำ) ในครั้งนี้จะมีการแข่งขันทั้งหมด 42 รายการ ประด้วย เรือแคนู/คยัค 18 รายการ, เรือยาวประเพณี 12 รายการ, เรือกรรเชียง 8 รายการ และเรือสลาลอม 4 รายการ ซึ่งมีการชิงชัยเหรียญรางวัลรวมทั้งสิ้น 126 เหรียญ

## สรุปเหรียญรางวัล

## ผู้ได้รับเหรียญรางวัล
### เรือแคนู/คยัค

### เรือยาวประเพณี

### เรือกรรเชียง

### เรือสลาลอม

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

เรือพาย